
Etterutdanningskurs er ikke knyttet til emnekoder med studiepoeng, og er mer kortvarige kurs der deltakerne ikke behøver å være registrert som studenter. Dersom enkelte deltakere skal ta eksamener kan man kjøre en rutine for å melde disse opp til eksamen. 
Videreutdanning skiller seg fra etterutdanning ved at kursene er tilordnet en standard emnekode, studiepoeng osv, og ved at deltakerne må registreres som studenter og eksamenskandidater på vanlig måte i FS. Videreutdanningskurs skal derfor ikke registreres i etterutdanningsmodulen, men i opptaksmodulen. 
Det er en egen Søknadsweb for etterutdanning (EU-web). For informasjon om hvordan denne kan brukes, se http://www.hio.no/content/view/full/52550. 
1. Registrere etterutdanningskurs
Etterutdanningskurs defineres i Etterutdanningskurs samlebilde. Bildet kommer primært opp med undervinduer. Det har en knapp med teksten ”Hele” i høyre marg. Klikker man på denne forsvinner undervinduene og en rekke nye datafelt kommer til syne. Knappen får da teksten ”Saml”. Klikker man på denne legges undervinduene tilbake igjen. 

Bilde Etterutdanningskurs Samlebilde
Et kurs identifiseres med Kurskode og Tidskode. Tidskoden gjør at kurs kan gjentas når det er behov ved å definere det nye kurset med samme kurskode, men med ny tidskode. 

Felter som må fylles ut for å registrere nytt etterutdanningskurs:
Kurskode 


- Begynne på avd. navn (eks. EST-TEST, LEO-TEST, HF-NUK)
Tidskode


- År og måned for start (eks. 2005-01)
Om kurset er aktivt 

- J/N
Faglig ansvarlig

- avdelingskode
Administrativt ansvarlig
- avdelingskode
Kursnavn (bokmål)

Rapporteringsår

- Hvilket år kurset avsluttes i


Kursets varighet


- Velges ved å åpne hele bildet (”Hele”-knappen)

Av rapporteringshensyn er det også viktig å fylle inn følgende informasjon:

Målgruppe 
Finansiering

Kurstype (I utgangspunktet kun etterutdanning som skal velges her, da videreutdanning og konferanser ikke registreres i etterutdanningsmodulen)
Varighet

Antall deltakere som har gjennomført kurset (registreres etter kurset er avsluttet) 

I tillegg er det mye annen informasjon en kan legge inn, dette avhenger av typen kurs og hvor mange funksjoner i FS en ønsker å benytte i denne sammenheng. I fire uavhengige markeringsfelt angir man om det for et kurs gis fjernundervisning, desentralisert undervisning, nettbasert undervisning og undervisning ved institusjonen (HiO). Markering i feltene betyr J, fravær av markering betyr N. 

Man angir om kurset kan tilbys (J i feltet Kan tilbys). Et kurs kan tilbys når det er bestemt at kurset skal holdes og er klart for påmelding
Det er en rekke undervindu tilhørende Etterutdanningskurs samlebilde. De mest brukte er: 

Målgruppe
Type målgruppe, for eksempel offentlig ansatte, interne, privat næringsliv og lignende
Finansiering
Hvordan kurset finansieres, for eksempel intern, ekstern eller oppdrag. 
Avgift
Hvilke avgifter som er knyttet til kurset

Emne
Må oppgis hvis en eller flere av deltakerne skal ta eksamen (forutsettes at emnet er opprettet)
Deltakere
Oversikt over hvilke deltakere som er påmeldt
Foretak
Hvilke konkrete foretak kurset er rettet mot

Spørsmål
Kan registrere om for eksempel deltakere har behov for overnatting, vegetarkost og lignende (brukes spesielt i forbindelse med EU-web)

Info
Legge inn beskrivelse av kurset for publisering på EU-web
Planinfo
Benyttes dersom det er spesiell informasjon de som melder seg på kurs må lese (brukes spesielt i forbindelse med EU-web)
2. Registrering av deltakere
Alle personer som har deltatt eller skal delta på et etterutdanningskurs skal være registrert i bildet Deltaker. Her registreres grunnleggende informasjon om personen, som for eksempel 11-sifret fødselsnummer, adresse (privat og/eller jobb), telefon og e-post. 
OBS: Dersom man benytter påmelding via Søknadsweb for etterutdanning (EU-web) trenger man ikke å registrere deltakerne manuelt som beskrevet her. 

Bildet Deltaker omfatter alle som har tatt eller tar kurs ved HiO. Det er uavhengig av kurset, og hver person skal bare ha en forekomst i dette bildet. 

Følgende felter i bilde Deltaker må fylles ut: 
· Etternavn, fornavn
· Fødsels- og personnummer (11 siffer)
· Kjønn

Deltakernummer genereres automatisk ved lagring. 

Videre kan man fylle ut adresse, telefon, e-postadresse, stilling m.m. Alle som registreres som deltaker i etterutdanningsmodulen overføres automatisk til bildet Person/Student. 
Når en deltaker er registrert i bildet Deltaker kan deltakelse på et spesifikt kurs registreres enten direkte i Etterutdanningskurs samlebilde eller i Kursdeltakelse.  Begge måtene forutsetter at man kjenner til personens deltakernummer (eventuelt fødselsnummer). 
Personer som allerede er registrert i bildet Person/student, kan registreres direkte med utgangspunkt i 11-sifret fødselsnummer i Etterutdanningskurs samlebilde, uten å først registreres i bildet Deltaker. Deltakernummer vil bli generert automatisk. Dette kan for eksempel gjelde tidligere studenter som melder seg på etterutdanningskurs. 

bilde Kursdeltakelse, registrering av ny kursdeltaker

Registrering av deltaker i bilde Kursdeltakelse
I bildet Kursdeltakelse finner man opplysninger om den enkelte deltaker knyttet til et enkelt kurs. 

· Velg ny rad 
· Skriv inn kurs- og tidskode

· Skriv inn deltakernummer, navnet hentes opp automatisk (deltakernummer hentes fra bildet Deltaker)
I bildet Kursdeltakelse kan man legge til en del tilleggsinformasjon knyttet til en deltaker og det enkelte kurset vedkommende er påmeldt til. 

De mest benyttede feltene er:

Foretak


Velges fra liste (må være forhåndsdefinert i bildet Foretak)

Dato påmeldt


Dato for påmelding

Opptatt


J/N – avgjørende bl.a. for utsending av faktura

Tilbud svar


Velges fra liste

Møtt



J/N

Trukket


Dato for trukket

Godkjent


J/N

Eksamen


J hvis kurset skal ende i eksamen for den aktuelle deltaker

Avbruddstatus


Velges fra liste. Avslutter tilgang til Classfronter, e-post m.m. 
I likhet med Etterutdanningskurs samlebilde er det også her en ”Hele”-knapp hvor man kan velge flere alternativer. 

Overgangsknappen ”Deltakersøk” i bildet er en funksjon for registrering av nye deltakere. 

Her kan man søke i deltakertabell og persontabell på allerede registrerte personer (søk på navn eller fødselsdato). Dersom deltaker allerede eksisterer i FS, vil man kunne velge inn denne personen. All personinfo hentes da frem i bildet Kursdeltaker. 
Der det er opprettet underordnede kursaktiviteter legges deltakere direkte inn i arkfanen Deltaker under den enkelte kursaktivitet ved å benytte deltaker- eller fødselsnummer (les mer om kursaktivitet senere). 

Registrering i Etterutdanningskurs samlebilde
· Velg ny rad i arkfane Deltaker

· Skriv inn deltakernummer eller fødselsnummer, navnet hentes frem automatisk (deltakernummer hentes fra bildene Deltaker eller Kursdeltakelse)

3. Registrere kursaktivitet

Innenfor det enkelte etterutdanningskurs kan det avholdes flere ulike kursaktiviteter. For eksempel kan et overordnet kurs bestå av fire ulike kursaktiviteter, hvor deltakerne skal delta på ett eller flere av disse. Det er da hensiktmessig å registrere dette som et etterutdanningskurs med underliggende kursaktiviteter i stedet for fire ulike etterutdanningskurs. 
Man bruker bildet Kursaktivitet for å håndtere dette. Bildet åpnes fra menyen (modul etterutdanning – bilder – kursaktivitet) eller direkte fra hurtigtast i Etterutdanningskurs samlebilde. 

Den beste løsningen å registrere kursaktiviteter på er å registrere et ”hovedkurs” med sekvensnummer, aktivitetskode og aktivitetseier lik 0, og deretter opprette kursaktiviteter under dette (se eksempel over). 
Hierarkiet av aktiviteter under en kursaktivitet utgjør en trestruktur som alle ”eies” av den overordnede kursaktiviteten 0. 

Bilde Kursaktivitet samlebilde

For å opprette underaktiviteter under en overordnet kursaktivitet gjøres følgende: 
1. Undervinduet Undakt må være aktivisert for å kunne generere nye partier
2. Trykk på knappen ”Gen./Red. partier”. 

3. Oppgi hvor mange partier som skal opprettes og eventuelt hvilket partinummer man starter med. Her kan man også oppgi hvor mange deltakere det er kapasitet til på den enkelte kursaktivitet og eventuelt tidspunkt (brukes kun hvis det er samme periode og antall for de ulike kursaktivitetene)
4. Trykk OK

5. Lagre – endringene vil bli synlige på ”treet” til høyre i bildet

Man kan også generere underordnede partier under disse (se eksempel over). 

4. Tilgang til e-post, adgangskort og Classfronter 

Det er mulig for kursdeltakere å få tilgang til e-post, adgangskort og Classfronter i likhet med ordinære studenter. 

En kan se om en person har tilgang til disse systemene ved at feltet ”E-post int” i bildet Deltaker inneholder en e-postadresse. Videre finner man i merknadsfeltet i det samme bildet deltakerens PIN-kode. Er disse feltene tomme er det ikke opprettet konto, passord m.m. 
Dersom en i rapporter haker av for ”Merknad deltaker” vil man kunne skrive ut lister der PIN-koder kommer med. 

Kursdeltakerne kan hente brukernavn/passord for å logge seg på nettverket på denne måten: 

· Gå til nettsiden www.hio.no/studpassord.html
· Skriver inn etternavn, fullt fødselsnummer og PIN-kode (må få dette av avdelingen)

· Velge ”Hente/endre passord”
Kode for adgangskort er det samme som PIN-koden. Hvis en FS-bruker endrer PIN-koden for en deltaker vil dette plukkes opp av systemet og overføres til bl.a. adgangskortet. 

Deltakere som slutter

Hvis deltakere ikke møter opp til kurset eller slutter underveis skal de ikke lenger ha tilgang til e-post, adgangskort m.m. Dette opphøres ved at en registrerer en Avbruddstatus på deltakeren, enten i bilde Kursdeltakelse eller i arkfanen Deltakere i Etterutdanningskurs samlebilde. 

5. Opprette eksamensforekomst
Hvis en eller flere av kursdeltakere skal opp til eksamen må i tillegg følgende felt fylles ut i Etterutdanningskurs samlebilde:

Studieprogram 

Studierettstatus 

Emne 
Det er utarbeidet en egen oppskrift for opprettelse av eksamensforekomst for kursdeltakere. Denne ligger på FS-siden på HiO-veven (http://www.hio.no/content/view/full/23035)  

6. Kursavgifter og fakturering av deltakere

Man kan fakturere deltakere eller foretak direkte i FS, da FS kommuniserer med HiOs økonomisystem Agresso. 

Registrering av kursavgift forutsetter at det er opprettet Fakturatype og Fakturadetaljtype. Det er kun nødvendig med en forekomst av fakturatype og fakturadetaljtype per avdeling. Dette er allerede opprettet i FS under kodene KURS-HF, KURS-SU, KURS-ØKS osv. Det er lagt inn konteringsopplysninger fra Agresso og kontonummer (se eksempel nedenfor). 

Fakturadetaljtype

Har avdelingene behov for å opprette flere fakturatyper/fakturadetaljtyper (for eksempel der det er flere avgifter knyttet til et enkelt etterutdanningskurs) må man sende en henvendelse til fs-hjelp@hio.no for å opprette dette. 
Legge inn/redigere tekst i faktura

Det avdelingene selv må registrere er et avsnitt (dvs. tekst) som skal stå i selve fakturaen som går til deltaker eller foretak. Det er opprettet et avsnitt per avdeling. 
Redigering av avsnitt: Person -> Brev -> Avsnitt (Søk: Breveier HiO, FAKTURA-HF, FAKTURA-SU osv.). 

Teksten legges inn i feltet ”Avsnittekst bokmål”. Det anbefales at teksten er så generell at den kan gjelde alle etterutdanningskurs som hører til avdelingen. Teksten kan ikke være på mer enn 500 tegn (inkludert mellomrom), da den ellers vil overlappe med fakturaspesifikasjon lenger ned på faktura. 

Eksempel på tekst:
Velkommen til kurs ved Avdeling for estetiske fag ved Høgskolen i Oslo!
Avdeling for estetiske fag tilbyr utdanning på bachelor- og masternivå samt etter- og videreutdanninger. Du er påmeldt kurs ved Etter- og videreutdanningsenheten, som arbeider for nyutvikling og kunnskapsspredning innenfor fagfeltet estetiske fag. Ta gjerne kontakt med Etter- og videreutdanningsenheten på evu@est.hio.no eller telefon 22 45 31 28 dersom du spørsmål om våre tilbud.

Registrering av kursavgift m.m. 

Registrering av avgifter knyttet til kurs gjøres i Etterutdanningskurs samlebilde, arkfane Avgift. 

· Legg til ny rad 

· Velg Fakturadeltaljtype (for eksempel KURS-LEO)
· Sett inn aktuell periode (perioden kurset tilbys)
· Sett inn aktuelt beløp (kursavgift for det enkelte kurset)
· Sett inn konteringsinformasjon (hentes fra Agresso)

Per i dag genereres avgiften automatisk på alle deltakerne, dvs. at alle deltakere på det aktuelle kurset tildeles denne. Hvis det er aktuelt at enkelte deltakere skal ha rabatt legges det inn ytterligere en rad med Fakturadetaljtype ”Rabatt” med tilhørende sum. 

Hvorvidt en deltaker skal betale faktura selv eller om denne skal betales av foretak, samt om deltakeren skal ha rabatt på kursavgift kan også defineres i Etterutdanningskurs samlebilde, arkfane Deltakere. 

[image: image12.png]Etterutdanningskurs samlebilde [ETTUTDKURS]

Kurskode: [ESTDESIGN Tidskode: 00410 Fagansvarlig: 215 | EST-DIV Aktivt
KFminavn Admin ansvarlig: 215 EST-DIV

Ay Rapport 3. R004 [ Saksbeh: [ESE
Bokmél:  [Design og designprossesser

Nynorsk: [ Epost

Engelsk: URL:

Fjermundenisning
Desentral undery.
Nettbasert undery.
Und ved institusjon

Pémeldingsfiist.  [00.00.0000
Kan tilbys: b

T Kontotideling: ™

Kurstype: ~ [PAMELDING <]

Eksamensrettede kurs
lrsmmepmgvam pSK

EVUbase-publ: [00.00.0000  -[00.00.0000

Studierettstatus: [EVU <

Kursakii
Kursbeskrivelse

ete]

Malgruppe_| Finansiering | Budsjett | Awgift | Fagansv. | Emne

Deltakere | Sparsmdl | Foretak | Opphold |PevsJJJ..|

Privat Rabatl [Resultat <
[Dettakernr_For Navn (2) Mt faktura_pris | nett _Eksar
T pooow o o s T F WL [





� Ikke et påkrevd felt i FS, men likevel nødvendig å fylles ut hvis kursdeltakere skal ha tilgang til Classfronter, e-post og adgangskort ved HiO. 

